AI laver løbende personlige emojier i iOS 18

Der er bare et par uger til Apple viser iOS 18 frem på World Wide Developers Conference. Og nu begynder rygtemøllen for alvor at køre. Således hævder Mark Gurman i sit seneste nyhedsbrev, at en af de nye funktioner gør det muligt for brugerne at skabe deres egne emojier ved hjælp af kunstig intelligens.

Ifølge Gurman, der er en yderst troværdig Apple-rygtesmed, er funktionen kontekst-opmærksom. Den kunstige intelligens vil skabe emojier ud fra den besked, brugeren er i gang med at skrive. Gurman skriver:

“En iøjnefaldende funktion vil bringe generativ AI til emojis. Apple udvikler software, der kan skabe brugerdefinerede emojis på farten, baseret på hvad brugerne sender sms’er. Det betyder, at du pludselig har en helt ny emoji til enhver lejlighed, ud over det katalog af muligheder, som Apple i øjeblikket tilbyder på iPhone og andre enheder.”

AI ad libitum

I det hele taget forventes det, at iOS 18 får adskillige nye AI-drevne funktioner. I nyhedsbrevet omtales også at Siri får en (tiltrængt) opdatering, baseret på et fundament af kunstig intelligens.

Der hævdes at være flere nye AI-funktioner på vej i år. Heriblandt en der transskriberer stemmememoer, retoucherer billeder og gør søgninger hurtigere og mere pålidelige i Spotlight-funktionen. AI vil også forbedre Safari-websøgning og automatisk foreslå svar på e-mails og tekstbeskeder.

AI laver løbende personlige emojier i iOS 18